“Hoop vir Mpumalanga se natuurlike erfenis” – AfriForumMpumalanga AfriForum is van mening dat daar hoop is vir Mpumalanga se natuurlike erfenis, nadat die provinsie se LUR vir ekonomiese ontwikkeling, omgewingsake en toerisme, Yvonne “Pinky” Phosa mynmaatskappye gestuit het deur meer as 73 000 hektaar tot “bewaarde omgewings” of “natuurreservate” ingevolge die Nasionale Omgewingsbestuurswet op Bewaarde Gebiede van 2003 te verklaar. Volgens Julius Kleynhans, hoof van omgewingsake by AfriForum, stel me Phosa ’n voorbeeld aan al die ander provinsiale LUR’e in Suid-Afrika. “Hoewel ekonomiese ontwikkeling een van die dryfvere in besluitneming is, moet volhoubare ontwikkeling die eindresultaat wees. Daar is sekere gebiede wat bewaar moet word en natuurlik moet daardie gebiede verantwoordelik gebruik word,” het Kleynhans gesê. Die gebiede in Mpumalanga wat tot bewaarde gebiede verklaar is, sluit in: “Die skepping van bewaarde gebiede beteken geen kommersiële prospektering en mynbedrywighede mag in hierdie gebiede plaasvind sonder die skriftelike toestemming van beide die minister van omgewingsake en die minister van minerale hulpbronne nie. En soos met alle natuurreservate, is kommersiële prospektering en mynaktiwiteite in die Tafelkop Natuurreservaat verbode,” het Kleynhans gesê. AfriForum is van mening dat bewaarde gebiede een van die enigste behoorlike instrumente is wat gemeenskappe kan gebruik om hul eiendomme en sensitiewe omgewings teen die onverantwoordelike optrede van die departement van minerale hulpbronne te beskerm. Ondersteun AfriForum in sy inisiatief om ŉ volhoubare toekoms in Suid-Afrika te verseker. SMS jou dorp se naam na 31336. 50c/SMS.